Persvrystelling: Nuwe Afrikaanse drama open by Baxter | LitNet
Die dans van die watermeid-geselskap (Foto: Nardus Engelbrecht)
Lekas se Die dans van die watermeid, wat ’n jaar gelede met Kunste Onbeperk se eerste Teksmark in Kaapstad nog net op papier bestaan het, is eersdaags as ’n volwaardige produksie by die Baxter-teater te sien.
Uit die kort uittreksels van 14 tekste is Lekas se debuutteks deur die Nasionale Afrikaanse Teater-inisiatief (NATi) en die Baxter-teater opgeraap om verder te ontwikkel.
Die dans van die watermeid het aangegryp met die beeldskone taalgebruik, die hartverskeurende verhaal wat Lekas vertel en die unieke blik op die mense uit haar grootwordwêreld in die skilderagtige Willowmore-streek in die dorre Klein-Karoo. Die gehoor was totaal oorrompel deur die krag en eenvoud van die teks.
Lekas het onder mentorskap van die bekroonde dramaturg Saartjie Botha die teks voltooi. In die proses het Lekas dieper gedelf in die wêreld waarin die watermeid nie net ’n voorbode is nie, maar ook ’n inherente deel van die bestaanswêreld van die gemeenskap. Die storie wentel rondom hul verknogtheid aan hul bygelowigheid en die rol wat die kerk speel in teenstelling hiermee.
Die dans van die watermeid takel ook sosiale kwessies soos jong mense van vandag wat ’n stryd voer sonder die vooruitsig van werk of ’n beter lewe en die dinge wat gemeenskappe onder die mat invee. Dít alles onder die neus van die kerk. Intussen weerklink die ritme van die dans van die watermeid wat die jong meisies kom verlos wanneer die reën kom.
Lekas verduidelik die aansporing vir die skryf van die teks as volg: “In my benoudheid en frustrasie as kunstenaar het ek eers die seer van my naaste herken. Ek het bloot net in genade ’n kans gevat om die storie van Die dans van die watermeid te skep met die hoop dat iemand in my nood ook ander se seer sou raaksien.”
Jason Jacobs, wat onlangs vereer is met Kunste Onbeperk se Nuwe Stem- prys, behartig die regie onder die mentorskap van Lara Foot, artistieke en uitvoerende hoof van die Baxter-teatersentrum.
Die uitgelese rolverdeling sluit in Rehane Abrahams, Abduragman Adams, Elton Landrew, Ephraim Gordon, Gretchen Ramsden, Celeste Matthews en Deidre Jantjies. Die bekroonde ontwerpers Birrie le Roux en Patrick Curtis is onderskeidelik verantwoordelik vir die ontwerp van die kostuums, en die stel en beligting.
Die speelvak sal saamval met die tweede Teksmark wat deur Kunste Onbeperk aangebied word met die ondersteuning van NATi en die Baxter-teatersentrum.
R50 kaartjies beskikbaar vir vertoonings tot en met 11 November 2017.
Die dans van die watermeid speel van 1 tot 25 November in die Baxter Golden Arrow Studio. Vroeë-afslag-besprekings kan nou gedoen word. Bespreek by Computicket by 0861 915 8000, aanlyn by www.computicket.co.za of by enige Shoprite- of Checkers-winkel. Vir blokbesprekings kontak Sharon by 021 680 3962, e-pos sharon.ward@uct.ac.za, of Carmen Kearns by 021 680 3993, e-pos carmen.kearns@uct.ac.za
Press release: New Afrikaans drama opens at Baxter
Amee Lekas’s Die dans van die watermeid (The dance of the water maiden), which only existed on paper at last year’s Kunste Onbeperk’s first Teksmark (script market) in Cape Town, will soon come to life as a fully-fledged production at the Baxter Theatre Centre.
From the short extracts of 14 scripts, Lekas’s debut script was snapped up by the Nasionale Afrikaanse Teater-inisiatief (NATi) and the Baxter Theatre for further development.
The audience was totally overwhelmed by the beautiful language of Die dans van die watermeid and by the heartbreaking story set against the backdrop of the picturesque Willowmore in the arid Klein Karoo of Lekas’s childhood. It offers a unique look at the people from the region in a script that is powerful, without undermining the inherent simplicity.
Lekas ​​has completed the text under the mentorship of the award-winning playwright Saartjie Botha. In the process, she had the opportunity to delve deeper into the world of the water nymph ­­– a mythical figure who wasn’t only a messenger of a portent, but an integral part of a community’s history. The story revolves around how they hold on to their superstitions in spite of the influence of the church.
Die dans van die watermeid also addresses social issues, such as today’s young people who struggle without the prospect of a job or a better life, while communities sweep things under the carpet. Right under the nose of the church. Meanwhile, the rhythm of the water nymph’s dance reverberates with the promise of deliverance when the rain comes.
Lekas ​​explains the incentive for writing the text as follows: “Only in my anxiety and frustration as an artist, I first recognised the pain of others. Purely through the grace of telling the story of Die dans van die watermeid I had the opportunity to create something from my own distress in the hope that people will become aware of the pain of those around them.”
Jason Jacobs, who recently received Kunste Onbeperk’s award for a new voice in theatre, is the director, under the mentorship of Lara Foot, director and CEO of the Baxter Theatre Centre.
The exciting cast includes Rehane Abrahams, Abduragman Adams, Elton Landrew, Ephraim Gordon, Gretchen Ramsden, Celeste Matthews and Deidre Jantjies. Birrie le Roux and Patrick Curtis, award-winning designers, respectively designed the costumes, and the set and lighting.
The run coincides with Kunste Onbeperk’s second Teksmark, supported by NATi and the Baxter.
Early bird special available for shows up to an including 11 November 2017 at R50 per ticket.
Die dans van die watermeid runs from 1 to 25 November in the Baxter Golden Arrow Studio. Early-bird discounts are now available. Book at Computicket on 0861 915 8000, online at www.computicket.co.za or at any Shoprite or Checkers. For block bookings contact Sharon on 021 680 3962, email sharon.ward@uct.ac.za, or Carmen Kearns at 021 680 3993, email carmen.kearns@uct.ac.za